Diari Oficial de la Generalitat Valenciana


Sumari del DOGV 7342, del 20-08-2014 (2014/7466)

RESOLUCIÓ de 31 de juliol de 2014, de la Conselleria d'Educació, Cultura i Esport, per la qual es modifica l'autorització per canvi en el cicle, l'etapa o nivell educatiu per al qual va ser autoritzat el centre privat d'Educació Infantil, Primària i Secundària denominat Iale, de l'Eliana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7342

Data del DOGV
:   20-08-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/7466


Data del document
:   31-07-2014

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 31 de juliol de 2014, de la Conselleria d'Educació, Cultura i Esport, per la qual es modifica l'autorització per canvi en el cicle, l'etapa o nivell educatiu per al qual va ser autoritzat el centre privat d'Educació Infantil, Primària i Secundària denominat Iale, de l'Eliana. [2014/7466]  
L'expedient ha sigut iniciat a instància del representant de la titularitat del centre privat d'Educació Infantil, Primària i Secundària denominat Iale de l'Eliana, codi de centre 16307837, que sol·licita l'autorització de la Formació Professional; la resta de la composició del centre quedarà sense cap variació respecte a l'última autorització.  
  
La Direcció General de Centres i Personal Docent va emetre un informe favorable el 17 de novembre de 2011 sobre l'adequació de les instal·lacions proposades a allò que disposa la normativa vigent.  
Vista la proposta favorable de data 24 de juny de 2014, de la direcció territorial competent en matèria educativa, que inclou l'informe favorable de la Unitat Tècnica de Construccions respecte a les instal·lacions de conformitat amb la normativa aplicable.  
Vist el compromís de la titularitat del centre de presentar la relació del professorat i les titulacions respectives abans de l'inici del curs escolar, de conformitat amb la legislació aplicable.  
Vistos la Llei Orgànica 8/1985, de 3 de juliol (BOE 04.07.1985), Reguladora del Dret a l'Educació; la Llei Orgànica 2/2006, de 3 de maig (BOE 04.05.2006), d'Educació, modificada per la Llei Orgànica 8/2013, de 9 de desembre (BOE 10.12.2013), per a la Millora de la Qualitat Educativa; el Reial Decret 1147/2011, de 29 de juliol, pel qual s'establix l'ordenació general de la Formació Professional del sistema educatiu (BOE 30.07.2011); el Reial Decret 1394/2007, de 29 d'octubre, pel qual s'establix el títol de Tècnic Superior en Educació Infantil i se'n fixen les ensenyances mínimes (BOE 24.11.2007), únicament i exclusivament respecte al programa educatiu de la modificació sol·licitada; l'Orde de 25 de maig de 2004, de la Conselleria d'Infraestructures i Transport, per la qual es desplega el Decret 39/2004, de 5 de març, del Govern Valencià, en matèria d'accessibilitat en l'edificació de pública concurrència quant a la zona afectada per la modificació sol·licitada; el Reial Decret 132/2010, de 12 de febrer (BOE 12.03.2010), pel qual s'establixen els requisits mínims dels centres que impartisquen les ensenyances del segon cicle de l'Educació Infantil, l'Educació Primària i l'Educació Secundària, i el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE 12.03.2010).  
  
Vista la proposta del director general de Centres i Personal Docent, de data 14 de juliol de 2014, i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, i en virtut de la delegació establida en la Resolució de 26 de març de 2013, resolc:  
  
  
Primer  
Canvi en el cicle, etapa o nivell educatiu per al qual va ser autoritzat el centre privat d'Educació Infantil, Primària i Secundària Iale de l'Eliana, codi 91466974, i se li autoritza la Formació Professional en els termes que s'especifiquen:  
Autorització del cicle formatiu de grau superior (1r i 2n curs) d'Educació Infantil (codi ensenyança: 23230208399) amb dos cursos presencials de 20 llocs escolars per curs, que s'impartiran l'un en torn de matí i l'altre en torn de vesprada.  
Quant a la resta de nivells educatius, la composició del centre es manté sense cap variació respecte a la seua última autorització.  
  
Segon  
El centre haurà de completar la relació del professorat i les titulacions adequades a les ensenyances que s'autoritzen davant de la direcció territorial corresponent perquè s'aprove abans de l'inici de les activitats educatives amb un informe previ favorable de la Inspecció Educativa.  
  
  
Tercer  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
Esta resolució tindrà efectes des de la data en què es dicta; no obstant això, es considera que els seus efectes acadèmics fan referència al pròxim curs escolar.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27.11.1992), i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa (BOE 167, 14.07.1998), contra este acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser notificada.  
Per als interessats que no siguen objecte de notificació, els terminis començaran a comptar a partir de l'endemà de publicar-la en el Diari Oficial de la Comunitat Valenciana.  
  
València, 31 de juliol de 2014.- La consellera d'Educació, Cultura i Esport: María José Catalá Verdet.